ብፈለማ እቲ ቀዳማይ ሕቶ ንመልስ። እቲ ናይ "ሳፍረጀት" ምንቅስቓስ ነቲ ኣዋጅ ናይ 1918 ብብዙሕ መንገድታት ንኽእወጅ ደፋፍኦ - እቲ ማዕበል ጠረር ሞገድ ብምፍጣር፡ ናብ ቀልቢ መድያ ዝጠለፈ እወታ ስለ ዘድሃበ፡ ናይ ሓፋሽ መርሻ ዘኸተለ፡ እቲ ጕዳይ ኣብ ርእሲ ኣሰብኡት ከም ዝዓስል ስለ ዘኽኣለ፡ ከምኡ'ውን ኣብ መኣድታት ስድራ-ቤታት መዛረቢ ዛዕባ ስለ ዝዀነ። እቲ ምንቅስቓስ ብሓያል ደገፍ እንዳ ፓንክሀርስት ዕቱብ ክንክን ረኺቡ። እንዳ ፓንክሀርስት ኤመሊን ዝበሃላ ኣደ ምስ ሪቻርድ ዝበሃሉ በዓል ቤተን ኣዝዮም ብማሕበራዊ ጕዳያት ኣዝዮም ንቑሓት ነበሩ፣ ሰለስተ ዝመስላኦም ንቑሓት ኣዋልድ ከኣ ወለዱ። ንሳተን ከኣ፡ ብቀደም ተኸተል (ትውልዲ ዓመት)፡ ክሪስታበል፡ ሲልቭያ፡ ኣደል ይበሃላ። ምንጪ ስእሊ, Getty Images መግለጺ ስእሊ, ስድራ ፓንክረስት (ሲልቭያ ካብተን ኮፍ ዝበላ ኣብ ማእኸል ዘላ) ኤመሊን ንሰለስተ ደቀንን ካልኦትን ኣኸቲለን ብማዕርነት ደቂ'ንስትዮ ብዝተደራጀወ መልክዕ ክቃለሳ ብ1905'የን ጀሚረን። ድንብርጽ ዘይብለም እሕሕ በሃሊት'የን ነይረን (militant)። ኣብ'ቲ እዋን'ቲ ብድዐ ደቂ-ተባዕትዮ ሕሉፍ'ዩ ነይሩ። ኤመሊን ብዙሕ ማእሰርትን ግፍዕን'ያ ኣሕሊፈን'የን። ኣይሰነፋን ግን!
